Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel julkisti raportin, jossa puolustettiin sen toimien laillisuutta -
kansainvälisen lain puitteissa kesän 2014 Gazan sodassa.
Pääministeri Netanjahu syytti suurvaltoja -
myönnytysten lisäämisestä Iranille ydinsopimuksen mahdollistamiseksi.
Iranin presidentti Ruhani toisti jälleen, että Iran kieltäytyy -
päästämästä IAEA:ta sotilaallisiin kohteisiinsa ydintarkastuksia varten.
Ranskalaisen Orange-matkapuhelinyhtiön -
toimitusjohtaja Stephane Richard kommentoi hiljattain, että hän olisi -
valmis lopettamaan yhtiönsä liiketoiminnan Israelissa, -
jos sopimus niin sallisi. Richard tapasi kuluneena viikonloppuna -
pääministeri Netanjahun Jerusalemissa.
Hänen vierailunsa tarkoitus oli ”puhdistaa ilmaa”.
Ei ole mikään salaisuus, että viime viikolla antamasi kommentit -
koettiin pitkälti hyökkäyksenä Israelia vastaan.
Vierailusi tänne suo mahdollisuuden oikoa väärinkäsityksiä.
Israel on Lähi-idän ainoa valtio, jossa taataan täydet kansalaisoikeudet -
ja yhdenvertainen lain suoja kaikille.
Tavoittelemme aitoa ja turvattua rauhaa palestiinalaisten kanssa.
Se voidaan saavuttaa vain suorissa neuvotteluissa ilman ennakkoehtoja.
Sitä ei saavuteta boikoteilla ja boikottiuhkauksilla.
Richard kertoi katuvansa syvästi kommenttejaan, -
joita hänen mukaansa oli tulkittu väärin ja saatu ne kuulostamaan -
siltä kuin hän tukisi Israelin-vastaisia boikotteja.
Kiitos kutsustanne, herra pääministeri.
On kunnia tavata teidät tämä aamuna ja saada näin mahdollisuus selvittää -
lausuntojeni jälkeen syntynyttä hämmennystä.
Kadun syvästi tätä kiistaa, ja haluan tehdä selväksi sen, -
että Orange-yhtiö ei ole koskaan tukenut eikä aio vastedeskään tukea -
minkäänlaisia boikotteja Israelia vastaan.
Teemme viestintäbisnestä. Olemme täällä yhdistämässä ihmisiä, -
emme suinkaan osallistumassa minkään sortin boikotteihin.
Richard huomautti, -
että Orange on sitoutunut liiketoimintaansa Israelissa -
ja aikoo jatkossakin investoida Israeliin.
Israel on suurenmoinen paikka digitaaliteollisuudelle.
Haluamme ilman muuta jatkaa ja vahvistaa investointiamme Israeliin.
Israel on julkaissut raportin. Siinä esitetään, -
että kesän 2014 Gazan sota, -
jossa Israel taisteli Gazan islamistijärjestöjä vastaan, -
oli kansainvälisen lain nojalla lainmukainen.
Raportti pyrittiin saamaan julki ennen YK:n sotarikostutkimuksen julkaisua.
Pääministeri Netanjahu on hylännyt YK-tutkimuksen ”ajanhukkana”.
Israel käynnisti viime kesän operaationsa sen jälkeen, -
kun Israelin tuhoa ajavan islamistisen Hamasin ja sen liittolaisten -
rakettitulitus Gazasta Israelin puolelle oli yltynyt.
Operaatio kesti 2 kk, ja se päättyi Egyptin välittämään tulitaukoon.
Gazan sodassa menehtyi noin 2 100 palestiinalaista ja 73 israelilaista.
Jokainen, joka haluaa tietää totuuden, lukekoon tämän raportin.
Lukekoon myös vanhempien kenraalien raportin.
Joka taas tahtoo jatkaa Israelin valtion automaattista ja perusteetonta -
syyttämistä, hukatkoon aikaansa lukemalla YK-komission raportin.
Me puolestamme aiomme jatkaa sotilaidemme suojelemista, -
ja he jatkavat meidän suojelemistamme.
YK:n ihmisoikeusneuvoston tutkimus mahdollisista Israelin ja Hamasin -
tekemistä sotarikoksista on määrä julkistaa tässä kuussa.
Sen maaliskuuksi aiottua julkistamista lykättiin lisätodisteiden tutkimiseksi.
Israel sanoo tehneensä kaikkensa estääkseen siviiliuhrien syntymisen.
Israelin arvostelijat taas syyttävät -
Israelia liiallisesta voimankäytöstä ja rankaisemattomuudesta.
Juutalaisvaltio kieltäytyi tekemästä virallista yhteistyötä -
YK-neuvoston kanssa syyttäen sitä palestiinalaisten suosimisesta.
YK-neuvoston edellinen päätutkija William Schabas erosi helmikuussa -
tehtävästään johtuen PLO:lle aiemmin tekemästään konsultaatiotyöstä.
Gazassa Hamas puolestaan hylkäsi Israelin raportin.
Israelin raportti on miehittäjän yritys vapauttaa itsensä -
omista sotarikoksistaan Gazassa.
Se on yritys hallita kansainvälistä mielipidettä ja tehdä ennalta tyhjäksi -
ihmisoikeusneuvoston sotarikosraportti.
Israelilaisraportilla ei ole mitään arvoa, -
sillä Israelin sotarikokset ovat ilmeisiä.
Se syyllistyi niihin suorissa lähetyksissä.
”The Friends of Israel Initiative”, -
yksityinen kannatusryhmä Euroopassa, -
julkisti useiden eläkkeelle jääneiden sotilasjohtajien arvioita, -
joissa puolustettiin Israelin käytöstä Gazan sodassa.
Seuraavaksi Iranin ydinneuvotteluihin.
Pääministeri Netanjahu syytti suurvaltoja -
myönnytysten lisäämisestä Iranille, -
jotta sopimus sen ydinohjelmasta mahdollistuisi -
30.6. takarajaan mennessä. Näin siitä huolimatta, -
että Iran kieltäytyy tehostetuista YK:n tarkastuksista.
Pääministeri Netanjahun mukaan valmisteilla oleva sopimus -
ei kieltäisi Iranilta keinoja kehittää ydinasetta, mutta se soisi Iranille -
pakotehelpotuksia, joilla se voi puolestaan rahoittaa liittolaisiaan.
Valitettavaa kyllä, suurvaltojen raportit todistavat niiden antamien -
myönnytysten kiihtymisestä Iranin uppiniskaisuuden edessä.
Sopimus vaikutti jo alun pitäen huonolta.
Nyt se näyttää yhä huonommalta päivä toisensa jälkeen.
Ei ole vielä liian myöhäistä järkiintyä, -
lykätä tätä huonoa sopimusta ja vaatia parempaa.
Netanjahun nimittämän Iran-neuvottelijan, -
energiaministeri Steinitzin mukaan vaikuttaa siltä, että P5+1-maat -
USA, Venäjä, Kiina, Ranska, Iso-Britannia ja Saksa -
ovat valmiita mukautumaan Iranin vastarintaan -
laajennetuista ja välittömistä YK-tarkastuksista.
Sama koskisi Iranin vaatimuksia saada jatkaa -
uraanisentrifugien tutkimusta ja kehittämistä.
Vetoan suurvaltoihin -
Iranin presidentti Ruhanin kielteisten, paljastavien kommenttien valossa, -
jotta ne eivät solmisi sopimusta, -
johon ei sisälly artiklaa epäilyttävien kohteiden välittömistä tarkastuksista.
Ydinneuvottelijat ovat päätyneet umpikujaan johtuen osittain siitä, -
millainen tehostettu pääsy IAEA:n tarkastajilla -
tulisi olla iranilaiskohteisiin. USA:n ja Ranskan diplomaatit -
ovat vaatineet Irania hyväksymään tiukempia toimia, -
esimerkiksi päästämään tarkastajia lyhyellä, -
jopa 2 h varoajalla sotilaallisiin kohteisiinsa.
Protokolla voisi kattaa tämän vaatimuksen.
IAEA:lla on ollut kauan säännöllinen mutta rajattu -
pääsy Iranin ydintoimintakohteisiin. Iran on kieltäytynyt päästämästä -
YK:n ydintarkastajia sotilaskohteisiinsa.
Syyksi se ilmoittaa mahdollisen riskin siitä, että turvallisuusherkkiä tietoja-
voisi päätyä lännen tiedustelutoimistojen käsiin.
Iranin presidentti Ruhani toisti lauantaina, että Iran kieltäytyy -
päästämästä IAEA:ta sotilaskohteisiinsa -
ja vaarantamasta Iranin valtionsalaisuuksia.
Hän varoitti lisäksi, että kattava ydinsopimus voi viivästyä, -
jos länsivallat tuovat uusia aiheita peliin.
Jos vastapuoli pitää kiinni saavutetusta puitesopimuksesta -
eikä tuo uusia aiheita peliin mukaan, uskon, -
että ratkaisuun päästään ja sopimus voidaan saavuttaa.
Jos vastapuoli kuitenkin valitsee poliittisen uhkapelin tien, -
neuvottelutkin kestänevät tällöin kauemmin.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman